රටේ තුන්බිය දුරු කිරීම සඳහා තමන් අද රතන සූත්‍රය දේශනා කරවන බව හිටපු අමාත්‍ය මර්වින් සිල්වා පවසනවා.තමන්ගේ මෙහෙයවීමෙන් කැලණියේ ඉදිකෙරුණු විෂ්ණු දේවාලයේ මෙය අද රාත්‍රියේ සිදු කෙරෙන බවයි ඔහු කියා සිටියේ.ආණ්ඩු පෙරළියෙන් අනතුරුව දේශපාලන වශයෙන් නිහඩව සිටි හිටපු අමාත්‍ය මර්වින් සිල්වා සී.අයි.ඩී යට පැමිණිලි කිරීම,නව සංවිධාන බිහිකිරීම ඇතුළු විවිධ ක්‍රියාකාරකම් හරහා සමාජය ඉදිරියේ පෙනී සිටියා.ඔහුගේ අලුත්ම ක්‍රියාකාරකම වන්නේ මෙම පිරිත් දේශනය සංවිධානය කිරීමයි.